Diari Oficial de la Generalitat Valenciana


Sumari del DOGV 1658, del 07-11-1991 (1991/823123)

ACORD de 28 d'octubre de 1991, del Govern Valencià, pel qual es declara la urgent ocupació dels bens i drets sotmesos a expedient d'expropiació forçosa de l'Ajuntament de Sierra Engarceran.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1658

Data del DOGV
:   07-11-1991

Secció del DOGV
:   ALTRES DISPOSICIONS

Número del document
:   1991/823123


Data del document
:   28-10-1991

Organisme emissor
:   Conselleria d'Administració Pública

Tipus de document
:   Acord

ACORD de 28 d'octubre de 1991, del Govern Valencià, pel qual es declara la urgent ocupació dels béns i drets sotmesos a expedient d'expropiació forçosa de l'Ajuntament de Sierra Engarcerán.  
El Govern Valencià, en la reunió del dia 28 d'octubre de 1991, adoptà l'acord següent:  
L?Ajuntament de Sierra Engarcerán, desprès de l'aprovació del projecte d'obres i el compliment de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obertura de vial al barri Collet del municipi de Sierra Engarcerán.  
Aquesta declaració d'urgent ocupació es justifica per la necessitat d'obrir i condicionar l'accés a aquesta zona, perquè actualment la disposició d?aquests carrers, sense eixida i amb poca amplària, dificulta l?eixida dels vehicles que hi accedeixen amb el consegüent perill per a les persones i les coses; i també per la necessitat d'evitar les inundacions que es produeixen per no tenir un sistema de clavegueram apropiat. Per tant, cal que l'ajuntament dispose dels terrenys el més aviat possible.  
Sotmès l'expedient a informació Pública, no s'ha presentat cap al·legació.  
El tràmit procedimental es va fer d'acord amb la Llei d?Expropiació Forçosa i el seu reglament.  
Per tant, i atenent les facultats conferides pel Reial Decret 3318/1983, de 25 d'agost, d'acord amb. els articles 32 i 17 de l'Estatut d?autonomia de la Comunitat Valenciana, segons l'article 25 de la Llei 5/1983, de 30 de desembre, de Govern Valencià, a proposta del Conseller d?Administració Pública, el Govern Valencià acorda:  
Primer  
Declarar la urgent ocupació dels béns i drets sotmesos a expedient d'expropiació forçosa instruït per l?ajuntament de Sierra Engarcerán per a l'execució del projecte d'obertura de vial al barri Collet del municipi esmentat.  
Bé afectat:  
Propietària: Sra. M.ª Trinidad Muñoz Alcácer.  
Situació: barri Collet.  
Superfície: 120 m2.  
Núm. de parcel·la: 210.  
Núm. del polígon topogràfic: 30.  
Confronta: dreta, José Salvador Agut; esquerra, bé comunal; i darrere, carrer.  
Inscripció de l'immoble: tom 9, llibre 1r., foli 131/I- 1a.  
Segon  
Aquest acord es publicarà en el Diari Oficial de la Generalitat Valenciana, a l'efecte de l'article 56.2 del Reglament d'Expropiació Forçosa, perquè els interessats després de publicada la llista i fins al moment d'estendre l'acta prèvia, puguen formular per escrit davant l?Ajuntament de Sierra Engarcerán al·legacions a l'efecte d'esmenar les possibles errades que s'hagen produït en allistar el bé afectat per la urgent oeupació.  
València, 28 d?octubre de 1991.  
El Conseller Secretari del Govern Valencià,   
EMERIT BONO I MARTINEZ